CELEX: 62009TN0366
Language: mt
Date: 2009-09-17 00:00:00
Title: Kawża T-366/09: Rikors ippreżentat fis- 17 ta’ Settembru 2009 — Insula vs Il-Kummissjoni

21.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/53
            
         Rikors ippreżentat fis-17 ta’ Settembru 2009 — Insula vs Il-Kummissjoni
   (Kawża T-366/09)
   2009/C 282/100
   Lingwa tal-kawża: Il-Franċiż
   
      Partijiet
   
   
      Rikorrent: Conseil scientifique international pour le développement des îles (Insula) (Pariġi, Franza) (rappreżentanti: J.-D. Simonet u P. Marsal, avukati)
   
      Konvenuta: Il-Kummissjoni tal-Komunitajiet Ewropej
   
      Talbiet tar-rikorrent
   
   
               —
            
            
               tiddikjara r-rikors ammissibbli u fondat;
            
         
               —
            
            
               tiddikjara li t-talba tal-Kummissjoni li tingħata lura s-somma ta’ EUR 114 996,82 hija infondata u, għaldaqstant, tikkundanna lill-Kummissjoni sabiex toħroġ nota ta’ kreditu għall-ammont ta’ EUR 114 996,82;
            
         
               —
            
            
               tiddikjara li t-talba tal-Kummissjoni li tingħata lura s-somma ta’ EUR 253 617,08 hija parzjalment fondata u, għaldaqstant, tikkundanna lill-Kummissjoni sabiex toħroġ nota ta’ kreditu għall-ammont ta’ EUR 174 044,85;
            
         
               —
            
            
               tikkundanna lill-Kummissjoni għall-ħlas tad-danni fis-somma ta’ EUR 146 261,06;
            
         
               —
            
            
               sussidjarjament, tiddikjara li r-rikorrent għandu dritt għal kumpens ta’ EUR 573 273,42;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Bir-rikors preżenti, ibbażat fuq klawżola ta’ arbitraġġ, ir-rikorrent jitlob lill-Qorti tal-Prim’Istanza sabiex tikkonstata n-nonkonformità tan-noti ta’ debitu, li bihom il-Kummissjoni titlob, wara rapport ta’ verifika tal-OLAF, il-ħlas lura tal-ħlasijiet bil-quddiem mogħtija lir-rikorrent, mal-klawżoli ta’ kuntratti differenti konklużi fil-kuntest ta’ proġetti li jidħlu fil-qafas ta’ programm speċifiku ta’ riċerka u żvilupp tekonoloġiku u ta’ dimostrazzjoni fuq l-Enerġija, l-Ambjent u l-Iżvilupp sostenibbli, kif ukoll tal-programm ALTENER II.
   Il-motivi u l-argument prinċipali invokati mir-rikorrent huma essenzjalment identiċi għal dawk invokati fil-kuntest tal-Kawża T-246/09, Insula vs Il-Kummissjon (1).
   
      (1)  ĠU 2009, C 193, p.30.